Ministru kabineta rīkojuma projekta

## “Par valsts nekustamā īpašuma d/s Tumšupe Nr.168, “Tumšupē 168”, Podkājās, Ropažu novadā, nodošanu Ropažu novada pašvaldības īpašumā”

sākotnējās ietekmes novērtējuma ziņojums (anotācija)

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Ropažu novada pašvaldības īpašumā valsts nekustamo īpašumu d/s Tumšupe Nr.168, “Tumšupē 168”, Podkājās, Ropažu novadā, lai saskaņā ar likuma "Par pašvaldībām" 15. panta pirmās daļas 9.punktu to izmantotu pašvaldības autonomās funkcijas īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību aktu projektu izstrādes nepieciešamība** |
| 1. | Pamatojums | Atsavināšanas likuma 5.panta pirmā daļa, 42.panta pirmā daļa, 43.pants, 45.panta pirmā daļa, likuma „Par pašvaldībām” 15.panta pirmās daļas 9.punkts.Ropažu novada domes 2018.gada 30.maija sēdes lēmums “Par nekustamā īpašuma “Tumšupe 68”, Podkājas, Ropažu nov., kadastra numurs 80840040180, iegūšanu pašvaldības īpašumā” (prot.Nr.8, 11.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz atļaut Finanšu ministrijai nodot bez atlīdzības Ropažu novada pašvaldības īpašumā valsts nekustamo īpašumu d/s Tumšupe Nr.168 (nekustamā īpašuma kadastra numurs 8084 004 0180) ‑ zemes vienību (zemes vienības kadastra apzīmējums 8084 004 0180) 710 m2 platībā un būvi (būves kadastra apzīmējums 8084 004 0180 001 – “Tumšupē 168”, Podkājās, Ropažu novadā, kas ierakstīts zemesgrāmatā uz valsts vārda Finanšu ministrijas personā,  kopā ar Finanšu ministrijas valdījumā esošo būvi (būves kadastra apzīmējums 8084 004 0180 002) likuma „Par pašvaldībām” 15.panta pirmās daļas 9.punktā noteiktās pašvaldības autonomās funkcijas īstenošanai – sniegt palīdzību iedzīvotājiem dzīvokļa jautājumu risināšanā. Ar Ropažu novada domes 2018.gada 30.maija lēmumu (prot. Nr.8, 11.§) "Par nekustamā īpašuma “Tumšupe 168”, Podkājas, Ropažu nov., kadastra numurs 80840040180, iegūšanu pašvaldības īpašumā”, nolemts pārņemt valsts nekustamo īpašumu Ropažu novada pašvaldības īpašumā, lai realizētu likuma “Par pašvaldībām”15.panta pirmās daļas 9.punktā minēto pašvaldības funkciju – sniegt palīdzību iedzīvotājiem dzīvokļa jautājuma risināšanā.Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Rīgas rajona tiesas Zemesgrāmatu nodaļas Ropažu novada zemesgrāmatas nodalījumā Nr.703 (turpmāk – Zemesgrāmatas nodalījums Nr.703), lēmuma datums: 09.04.2014. – uz zemi, 22.09.2014. – uz būvi.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamā īpašuma kadastrālā vērtība uz 01.01.2018. ir noteikta 3659 *euro* (zemes vienībai – 2024 *euro;* būvei – 1635 *euro)*. Zemes vienības lietošanas mērķis: 0601 – individuālo dzīvojamo māju apbūve. Būves galvenais lietošanas veids: 1110 – Viena dzīvokļa mājas, būves tips – Dārza mājas ar kopējo platību līdz 40 m2, (ieskaitot). Būves kopējā platība – 26 m2 , dzīvokļu kopējā platība – 26 m2.  Zemesgrāmatas nodalījumā Nr. 703 III daļas 1.iedaļā ir izdarīta atzīme par šādu apgrūtinājumu:* Ar Rīgas rajona Ropažu pagasta zemes komisijas 1996.gada 18.septembra lēmumu, sēde Nr.10 4.1.punktu noteikts apgrūtinājums: III kategorijas ceļš Garkalne – Alauksts aizsardzības zona – 60 m – 25m garums.

Ievērojot minēto zemesgrāmatas ierakstu, nekustamā īpašuma īpašniekam jāievēro aprobežojumi, kas noteikti Aizsargjoslu likuma 35. un 42.pantā.Saskaņā ar 2009.gada 29.jūnijā parakstītu aktu Nekustamais īpašums ar 2009.gada 1.jūliju pārņemts valsts īpašumā un VNĪ pārvaldīšanā no Valsts ieņēmumu dienesta kā valstij piekritīgā manta.Uz zemes vienības vēl arī atrodas Finanšu ministrijas tiesiskajā valdījumā uz datu deklarācijas pamata NĪVKIS reģistrēta būve - žogs (būves kadastra apzīmējums 8084 004 0180 002). Būve ir funkcionāli piederīga nekustamajam īpašumam, atrodas Finanšu ministrijas bilancē (pamatlīdzekļa Nr.E9035) un ir nesaraujami saistīta ar nekustamo īpašumu.Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar nekustamo īpašumu atsavināt Ropažu novada pašvaldībai arī uz zemes vienības Finanšu ministrijas tiesiskajā valdījumā esošo būvi, kas ir nesaraujami saistīta ar nekustamo īpašumu un tiks atsavināta kopā ar galveno lietu. Saskaņā ar likuma „Par nekustamā īpašuma ierakstīšanu zemesgrāmatās” 19.panta pirmās daļas 2.punktu žogs zemesgrāmatā nav ierakstāms kā patstāvīgs īpašuma objekts. Saskaņā ar Nekustamā īpašuma valsts kadastra likuma 16.panta 2.punkta “e” apakšpunktu par nekustamā īpašuma objektu nav nosakāmi žogi.Būves – žoga (būves kadastra apzīmējums 8084 004 0180 002) kadastrālā vērtība uz 2018.gada 1.janvāri - 118 *euro*.Nekustamais īpašums nav iznomāts.Saskaņā ar VNĪ rīcībā esošajiem nekustamā īpašuma rentabilitātes rādītājiem nekustamā īpašuma pārvaldīšana no 2016.gada līdz 2018.gada aprīlim VNĪ ir nesusi zaudējumus 610 *euro* apmērā.Uz nekustamā īpašuma sastāvā esošās zemes vienības vēl arī atrodas zemesgrāmatā un NĪVKIS nereģistrētas būves - ūdens spice un divi koka šķūņi bez pamatiem. Koka šķūņi kuri kopā ar nekustamo īpašumu, pamatojoties uz 2007.gada 6.jūnija spriedumu krimināllietā Nr.K04-0267-05/5, ar Valsts ieņēmumu dienesta 2009.gada 25.maijā apstiprināto Valstij piekritīgās mantas aprakstes un pieņemšanas aktu Nr. 001305 (turpmāk – Nodošanas – pieņemšanas akts) pārņemti Finanšu ministrijas valdījumā, VNĪ pārvaldīšanā. Minētie koka šķūņi un ūdens spice reģistrēti Finanšu ministrijas zembilancē (reģistrācijas Nr.E7972; E7973; E7974). Saskaņā ar Nodošanas – pieņemšanas aktā norādīto informāciju koka šķūņu aptuvenā platība – 2x4,5 m2 un 1,5x3 m2. Saskaņā ar Rīgas rajona tiesas zemesgrāmatu nodaļas sniegto informāciju (2015.gada 28.janvāra vēstule Nr.1-5/553), ievērojot to, ka zemesgrāmatu nodaļas rīcībā nav ziņu par koka šķūņu un ūdens spices kadastra apzīmējumiem, nav iespējams sniegt ziņas par šo ēku kā patstāvīga īpašuma ierakstīšanu vai neierakstīšanu zemesgrāmatā atsevišķā nodalījumā. Saskaņā ar Ropažu novada pašvaldības Būvvaldes 2015.gada 21.janvāra izziņu Nr.10-9.1/1 būvvaldei par nekustamo īpašumu Tumšupe 168, Podkājas, Ropažu novadā, kadastra Nr.8084 004 0180, nav nekustamā īpašuma lietas. Valsts zemes dienesta Rīgas reģionālā nodaļa sniegusi informāciju, ka minētās būves, kā arī uz valsts zemes vienības esošā ūdens spice NĪVKIS nav reģistrētas un nav bijušas reģistrētas kā patstāvīgi īpašuma objekti (2015.gada 2.februāra vēstule Nr.9-01/424303-1/1). Saskaņā ar likuma „Par nekustamā īpašuma ierakstīšanu zemesgrāmatās” 19.panta pirmās daļas 1.punktu un 5.punktu minētās būves zemesgrāmatā nav ierakstāmas kā patstāvīgi īpašuma objekti.VNĪ speciālisti, veicot nekustamā īpašuma apsekošanu un būvju vizuāli tehnisko izpēti, konstatējuši, ka būves – koka šķūņi izbūvēti tieši uz grunts, to ārsienas sašķiebušās, dārza māja un koka šķūņi atrodas neapmierinošā tehniskā stāvoklī, to jumta segums saplaisājis, dārza mājas koka konstrukcijas ar trupes bojājumiem. Uz zemes vienības esošā ūdens spice nav noslēgta, piebirusi ar gružiem, ekspluatācijai nav lietojama. Apsekotās būves to sliktā tehniskā stāvokļa dēļ legalizēt nav ekonomiski izdevīgi un ieteicams tās nojaukt. Visu būvju demontāžas aptuvenās izmaksas – 5832,54 *euro* bez PVN (tai skaitā – dārza mājas demontāžas izmaksas – 4368,93 *euro*, bez PVN, šķūņu demontāžas izmaksas – 1263,61 *euro* bez PVN, ūdens spices demontāžas izmaksas – 200 *euro* bez PVN.Ņemot vērā būves lietošanas veidu, slikto tehnisko stāvokli, to, ka nav zināmas citas valsts iestādes, kuru vajadzībām būtu lietderīgi turpmāk saglabāt nekustamo īpašumu valsts īpašumā, kā arī nekustamais īpašums nav piemērots valsts pārvaldes funkciju nodrošināšanai saskaņā ar Valsts pārvaldes iekārtas likumu, VNĪ Īpašumu izvērtēšanas komisija 2018.gada 1.jūnijā (prot.Nr.IZKP-18/21, 6.punkts) ir pieņēmusi lēmumu – noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu par nekustamā īpašuma nodošanu Ropažu novada pašvaldības īpašumā, pašvaldības lēmumā norādītās autonomās funkcijas izpildes nodrošināšanai.Pēc nekustamā īpašuma pārņemšanas Ropažu novada pašvaldībai būs jāveic būvniecību regulējošos normatīvajos aktos noteiktās darbības, lai uz nekustamā īpašuma sastāvā esošās zemes vienības atrodošās un zemesgrāmatā un NĪVKIS nereģistrētās būves nojauktu, savukārt, būvi- dārza māju atjaunotu tādā stāvoklī, lai varētu nodrošināt pašvaldības funkcijas – sniegt palīdzību iedzīvotājiem dzīvokļa jautājuma risināšanā veikšanu.Saskaņā ar Atsavināšanas likuma 42.panta (2) 5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ropažu novada pašvaldība un tās iedzīvotāji. |  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |  |
| 3. | Administratīvo izmaksu monetārs novērtējums | Projekts šo jomu neskar. |  |
| 4. | Atbilstības izmaksu monetārs novērtējums | Projekts šo jomu neskar. |  |
| 5. | Cita informācija | Nav. |  |

|  |
| --- |
| **III. Tiesību aktu projektu ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (tūkst.*euro*) |
| **2019.** | **2020.** | **2021.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar |
| 1.2. valsts speciālais budžets | Projekts šo jomu neskar |
| 1.3. pašvaldību budžets | Projekts šo jomu neskar |
| 2. Budžeta izdevumi: | Projekts šo jomu neskar |
| 2.1. valsts pamatbudžets | Projekts šo jomu neskar |
| 2.2. valsts speciālais budžets | Projekts šo jomu neskar |
| 2.3. pašvaldību budžets | Projekts šo jomu neskar |
| 3. Finansiālā ietekme: | Projekts šo jomu neskar |
| 3.1. valsts pamatbudžets | Projekts šo jomu neskar |
| 3.2. speciālais budžets | Projekts šo jomu neskar |
| 3.3. pašvaldību budžets | Projekts šo jomu neskar |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  Projekts šo jomu neskar |
| 5. Precizēta finansiālā ietekme: | X |  Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Ropažu novada pašvaldība segs izdevumus, kas radīsies, ierakstot nekustamo īpašumu zemesgrāmatā uz pašvaldības vārda. |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Ropažu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministre D. Reizniece – Ozola

Rozenberga 67024608

Liga.Rozenberga@vni.lv